- Hebrews
- <
- 5
- >

5
1 Kelemane sob moha purohit khan ke manu majot pora basi loi, aru taikhan pora sob laga bodli te Isor ke uphar khan aru paap laga bolidan dibo nimite. 2 Kun manu najani kene thaki ase aru biya rasta te berai ase taikhan ke morom pora loi kene anibole nimite, kelemane Tai bhi komjur ase. 3 Etu nimite,Tai paap laga bolidan dibole lagise, Tai manu khan nimite kineka korise, etu nisena nijor nimite bhi korise*Lev. 16:6.. 4 Tai nijor nimite kunba ke etu sonman lobole diya nai. Kintu Taike Isor pora mati loise, jineka Aaron ke mati loise le†Exo. 28:1.. 5 Thik etu nisena, Khrista to Tai nijorke moha purohit bonai kene sonman kora nai. Kintu, Isor pora Taike basi loise aru Taike koise,
“Tumi Moi laga Putro ase; aji Moi Tumi laga Baba hoise‡Psa. 2:7..”
6 Etu nisena Isor pora Tai laga kotha te bhi koi kene ase,
“Tumi hodai nimite purohit ase
Melchizedek laga pichete te.”
7 Jisu prithibi te jinda thaka homoi te, Tai suku pani giri jor pora kandi kene Taike mrityu pora bacha bole para ekjon ke prathana aru binti korise, aru Tai laga prathana huni loise kelemane Tai sidha mon pora mangise. 8 Aru Tai Isor laga chokra thakile bhi, kineka kotha manibo lage, etu Tai laga ki dukh paise, etu pora Tai sikhise. 9 Tai sob pora bhal hoi jaise, aru kun manu Tai laga kotha mani kene thake, taikhan nimite sorgote jabole laga rasta hoi jaise§Isa. 45:17.. 10 Aru Melchizedek pora kowa nisena, Taike Isor pora moha purohit bonai dise*Heb. 2:10: Psa. 110:4..
Biswas Chari Diya Homoi Nimite Hoshiar
11 Amikhan etu nimite aru bisi kobole ase, kintu sob bujhai dibole nimite tan ase kelemane etu kotha khan sob huni kene bhi tumikhan nahuna nisena hoi jaise. 12 Kelemane etiya laga homoi tak te tumikhan hikhok khan hobole lagise, kintu Isor laga kotha etiya tak tumikhan ke sikhai dibole lagi ase. Tumikhan tan bhat khabo nohoi kene, etiya bhi dudh he khai ase! 13 Kelemane kun etiya bhi dudh khai ase tai Isor laga dharmik kotha te komjur ase, kelemane tai etiya bhi chutu bacha nisena ase. 14 Kintu tan bhat to dangor manu khan nimite ase, kelemane taikhan bhal aru biya to ki ase eitu khan sob bhal pora jani kene sikhi loise.

- Hebrews
- <
- 5
- >

*5:3 Lev. 16:6.

†5:4 Exo. 28:1.

‡5:5 Psa. 2:7.

§5:9 Isa. 45:17.

*5:10 Heb. 2:10: Psa. 110:4.

© 2019 BCS